Uredba Komisije (ES) št. 1516/95

z dne 29. junija 1995

o spremembi Uredbe (EGS) št. 1722/93 o podrobnih pravilih za uporabo uredb Sveta (EGS) št. 1766/92 in (EGS) št. 1418/76 za proizvodna nadomestila v sektorjih žit in riža

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Aktom o pristopu Avstrije, Finske in Švedske ter z Uredbo (ES) št. 3290/94 [2], in zlasti člena 7 Uredbe,

ob upoštevanju Uredbe Sveta (EGS) št. 1418/76 z dne 21. junija 1976 o skupni ureditvi trga za riž [3], kakor je bila nazadnje spremenjena z Uredbo (ES) št. 3290/94, in zlasti člena 9 Uredbe,

ker je treba prilagoditi Uredbo Komisije (EGS) št. 1722/93 z dne 30. junija 1993 o podrobnih pravilih za uporabo uredb Sveta (EGS) št. 1766/92 in (EGS) št. 1418/76 za proizvodna nadomestila v sektorju žit in riža [4], kakor je bila nazadnje spremenjena z Uredbo (ES) št. 3125/94 [5], zato da bi upoštevali uvozni režim za žita, ki je posledica Sporazuma o kmetijstvu, sklenjenega na Urugvajskem krogu multilateralnih trgovinskih pogajanj; ker je za preverjanje pravilne vrednosti proizvodnega nadomestila treba spremljati cene koruze in/ali pšenice in ječmena na svetovnem trgu in na trgu Skupnosti;

ker so ukrepi, predvideni s to uredbo, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

Uredba (EGS) št. 1722/93 se spremeni:

1. člen 1(6) se nadomesti z naslednjim:

"6. Za škrob uvožen v Skupnost pod uvoznim programom, ki povzroča zmanjšanje uvozne dajatve, ne sme odobriti proizvodno nadomestilo.";

2. odstavka 2 in 3 člena 3 se nadomestita z naslednjima:

"2. Nadomestilo za tono koruznega, pšeničnega, krompirjevega, riževega škroba ali škroba iz lomljenega riža se med drugim izračuna na podlagi razlike med:

(i) intervencijsko ceno za žita za ustrezni mesec, ob upoštevanju razlik v tržnih cenah za koruzo;

(ii) in povprečjem reprezentativnih cen za uvoz CIF Roterdam, ki se uporabljajo za izračun uvozne dajatve za koruzo v dveh tednih pred mesecem uporabe, pomnoženim s količnikom 1,60.

3. Nadomestilo za tono ječmenovega ali ovsenega škroba se izračuna zlasti na podlagi razlike med:

(i) intervencijsko ceno za žita za ustrezni mesec, ob upoštevanju razlik v tržnih cenah za ječmen;

in

(ii) povprečjem reprezentativnih cen za uvoz CIF Roterdam, ki se uporabljajo za izračun uvozne dajatve za ječmen v dveh tednih pred mesecem uporabe, pomnoženim s količnikom 2,7.";

3. člen 12 se nadomesti z naslednjim:

"Člen 12

V treh mesecih po koncu vsakega obdobja, opredeljenega v členu 3(1), države članice obvestijo Komisijo o vrsti, količini in poreklu škroba (koruzni, pšenični, krompirjev, ječmenov, ovseni ali rižev), za katerega so bila izplačana nadomestila, ter o vrsti in količini proizvodov, za katere je bil škrob uporabljen."

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. julija 1995.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. junija 1995

Za Komisijo

Franz Fischler

Član Komisije

[1] UL L 181, 1.7.1992, str. 21.

[2] UL L 349, 31.12.1994, str. 105.

[3] UL L 166, 25.6.1976, str. 1.

[4] UL L 159, 1.7.1993, str. 112.

[5] UL L 330, 21.12.1994, str. 39.

--------------------------------------------------